Пол Гаскойн
Пол Гаскойн  е бивш английски футболист, играл за Нюкасъл, Тотнъм, Лацио, Глазгоу Рейнджърс, Мидълзбро и Евертън, както и за националния отбор по футбол на Англия.

Гаскойн е роден на 27 май 1967 г. в Гейтсхед. Играе в Нюкасъл от 1983 до 1988 г., Тотнъм през 1988-1992 г., Лацио от 1992 до 1995 г., Рейнджърс 1995-1998 г., Мидълзбро 1998 - 2000 г., Евертън от 2000 г. През 1988 г. е обявен за най-добър млад играч. В Англия печели купата с Тотнъм през 1991 г.

В националния отбор дебютира на 14 септември 1988 г. срещу Дания. Участва на Световното първенство през 1990 г. и на Европейското първенство през 1996 г.

След като печели наградата за най-добър млад играч на годината през 1988 година в тима на Нюкасъл, интерес към Пол Гаскойн веднага проявяват Манчестър Юнайтед и Тотнъм. Сър Алекс Фъргюсън успява да получи устна договорка с футболиста, който обаче е изкушен с доста по-добри условия от ръководството на Тотнъм и в крайна сметка Гаскойн преминава на „Уайт Харт Лейн“. Доста години по-късно Фъргюсън заявява, че Гаскойн е направил голяма грешка и сегашните му проблеми с алкохола и наркотиците се дължат до голяма степен на отказа на неговата оферта.

Източници 

 soccerbase.com 
 Gazza: A life of genius, sadness and tragedy as we hope for Paul Gascoigne's recovery

Английски футболисти
Футболисти на Лацио
Футболисти на ФК Евертън
Футболисти на ФК Нюкасъл Юнайтед
Футболисти на Тотнъм
Футболисти на ФК Рейнджърс
Футболисти на ФК Мидълзбро